รักษาราชการในตำแหน่งอธิบดีกรมประชาสัมพันธ์ ย้ำ สื่อ กปส. ต้องรายงานความคืบหน้าการดำเนินงานตามนโยบายรัฐบาลให้ประชาชนได้รับรู้อย่างต่อเนื่องและชัดเจน
รักษาราชการในตำแหน่งอธิบดีกรมประชาสัมพันธ์ ย้ำ สื่อ กปส. ต้องรายงานความคืบหน้าการดำเนินงานตามนโยบายรัฐบาลให้ประชาชนได้รับรู้อย่างต่อเนื่องและชัดเจน

พลโท สรรเสริญ แก้วกำเนิด รักษาราชการในตำแหน่งอธิบดีกรมประชาสัมพันธ์ ประชุมร่วมทีมผลิตรายการ ข่าววิทยุ โทรทัศน์ สื่อ Social สำนักประชาสัมพันธ์เขต 1 ขอนแก่น  และสำนักประชาสัมพันธ์เขต 4 พิษณุโลก ณ สถานีวิทยุกระจายเสียงแห่งประเทศไทย จังหวัดเลย เตรียมการ เพื่อติดตามรายงานภารกิจนายกรัฐมนตรี และคณะรัฐมนตรี ในการเดินทางตรวจราชการจังหวัดเลยและจังหวัดเพชรบูรณ์ และการประชุมคณะรัฐมนตรีอย่างเป็นทางการนอกสถานที่ ครั้งที่ 7/2560 ณ จังหวัดเพชรบูรณ์ ระหว่างวันที่ 17-18 กันยายน 2561
 
พลโท สรรเสริญ แก้วกำเนิด รักษาราชการในตำแหน่งอธิบดีกรมประชาสัมพันธ์ เน้นย้ำคณะทำงาน ได้ติดตามสถานการณ์ และบอกเล่านโยบายของรัฐบาลให้ประชาชนได้รับรู้ เข้าใจ รวมทั้งรายงานผลการดำเนินงานตามนโยบายรัฐบาล ความคืบหน้าในการดำเนินงาน ให้ประชาชนได้รับทราบ โดยใช้ภาษาง่ายๆ ประชาชนสามารถเข้าใจได้ชัดเจนไม่ต้องแปลความ

จากนั้น รักษาราชการในตำแหน่งอธิบดีกรมประชาสัมพันธ์ ลงพื้นที่ตรวจเยี่ยมจุดที่นายกรัฐมนตรีจะลงพื้นที่ในวันที่ 17 กันยายน 2561 ณ หอประชุม ขุมทองวิไล มหาวิทยาลัยราชภัฏเลย ตรวจเยี่ยมศูนย์สื่อมวลชน (Press Center) และตลาดชุมชนอำเภอเชียงคาน จังหวัดเลย เพื่อติดตามการจัดการท่องเที่ยวชุมชนตามแนวทางประชารัฐของอำเภอเชียงคาน ที่ถนนคนเดินวิถีเชียงคาน อำเภอเชียงคาน ซึ่งเป็นเมืองที่มีความสงบ ภูมิทัศน์สวยงามมีเอกลักษณ์เฉพาะถิ่น ทั้งในด้านศิลปะสถาปัตยกรรม ด้านอาคารไม้เก่าแก่ ประเพณีวัฒนธรรมและภูมิปัญญา รวมถึงชีวิตที่เรียบง่ายและมีน้ำใจ ซึ่งดำเนินการโดยองค์กรชุมชนและกลไกประชารัฐที่เข้มแข็ง แสดงให้เห็นถึงความร่วมมือร่วมใจของคนในท้องถิ่นที่ร่วมกันอนุรักษ์วัฒนธรรมอันเป็นเอกลักษณ์ ซึ่งสามารถผสมผสานกับความเป็นสมัยใหม่ไว้ได้เป็นอย่างดี